# ג'ון וינדהם

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ג'ון וינדהם (10 ביולי 1903 - 11 במרץ 1969) הוא שם עט של ג'ון וינדהם פארקס לוקאס בניון האריס, סופר בריטי, שכתב ספרי מדע בדיוני פוסט-אפוקליפטיים.

בכתביו המוקדמים השתמש וינדהם בצירופים שונים של שמותיו כגון "ג'ון בניון" או ,לוקאס פארקס". בדוגמה אחת, The Outward Urge, השתמש למעשה בשני השמות "ג'ון וינדהם" ו"לוקאס פארקס" בטענה, שמדובר בשני מחברים המשתפים פעולה בכתיבה.

## [עריכה] ביוגרפיה

ג'ון וינדהם פארקס לוקאס בניון האריס נולד בכפר סמוך לברמינגהם, אנגליה. הוא חי באדג'בסטון עד שמלאו לו שמונה, כאשר הוריו, ג'ורג' בניון האריס וגרטרוד פארקס, נפרדו. לו ולאחיו, הסופר ויויאן בניון האריס, לא היה עוד בית קבוע ומסודר לאחר מכן והוא גדל בשורה של פנימיות אנגליות. משך הזמן הרב ביותר השהה במקום אחד היה בפנימיית בידיילס (1918 - 1921) שאותה עזב בגיל 18. אף על פי כן, אחיו ויויאן אומר, שהיו לו ילדות ונעורים נפלאים.

אחרי שסיים את בית הספר, למד זמן מה חקלאות, שינה את דעתו בנוגע להליכה לאוניברסיטת אוקספורד וניסה כמה דרכים להתפרנס, אבל בעיקר סמך על הקצבה קבועה ממשפחתו. בסופו של דבר פנה לכתיבה בשכר בשנת 1925, אבל לפני שבחר בעיסוק זה, ניסה לשלוח ידו בכמה מקצועות אחרים, כגון משפטים, גרפיקה שימושית ופרסום. במהלך שנות ה-30 כתב סיפורים רבים, בעיקר לכתבי עת אמריקאיים. נוסף למדע בדיוני, כתב גם כמה סיפורי בלשים.

בין השנים 1940 ו-1943 היה וינדהם עובד מדינה בממשלה הבריטית, במדור הצנזורה. הוא התגייס לצבא, שם שירת כמפענח צפנים בחיל האותות המלכותי, בעוד מועד להשתתף בנחיתה בנורמנדי.

בשנת 1963 נשא לאישה את גרייס וילסון. הם התגוררו במשך כל חייהם המשותפים סמוך לפטרספילד, המפשייר, ממש ליד בית ספרו האחרון בשורה, בידיילס.

## [עריכה] יצירות חשובות

- יומו של השלוש-רגל - The Day of the Triffids הוא ספרו המפורסם ביותר, שהכניס את המילה triffids לשפה האנגלית. כיום ידוע, שווינדהם כתב לא מעט לפני ספר זה, אבל זו הייתה הפעם הראשונה שעשה שימוש בשם "ג'ון וינדהם", ובשעתו סברו כי מדובר בסופר חדש.

- The Kraken Wakes יצא לאור בארצות הברית בשם Out of the Deeps ובישראל כ"התהומונים".

- הספר The Chrysalids יצא לאור בארצות הברית בשם Re-Birth ושודר כתסכית ברדיו 4 של ה-BBC בראשית שנות ה-80.

- ילדי החלל The Midwich Cuckoos הוסרט פעמיים בשם "כפר הארורים".

- Trouble with Lichen

- הספר Chocky עובד לסדרת טלוויזיה.

ארבעת הרומנים הראשונים, שנכתבו על פני תקופה קצרה למדי בשנות ה-50, נחשבים על דעת הרוב כפסגת יצירתו. באשר לשניים האחרונים, הדעות נחלקות, אבל יש להם מעריצים משלהם. הוא כתב גם כמה סיפורים קצרים שונים באיכותם, החל במדע בדיוני קשה ועד להיתולי. ראויים במיוחד לציון הם Consider her Ways, The Wheel, Pillar to Post.

## [עריכה] סגנון

הרקע לרוב ספריו של וינדהם הוא המעמד הבינוני האנגלי בן-ימינו והם נושאים אופי של אנגליות מיושנת, המצטיירת כיוצאת דופן או נפוחת חשיבות, תלוי בזווית הראיה של הקורא. בריאן אלדיס, גם הוא סופר מדע בדיוני בריטי, הכתיר אחדים מהם בתואר המזלזל "אסונות בית". גישה זו מצד וינדהם הייתה תגובת-נגד למה שתיאר כסגנון של "גנגסטרים גלקטיים באופרת חלל" שאפיין חלק גדול מן המדע הבדיוני עד אז, אבל בסופו של דבר יכולות להיות לה מגבלות משלה. יש הסבורים, כי היחיד בין ספריו החשובים שאיננו מתרחש ברקע זה, The Chrysalids, הוא הטוב ביניהם.

## [עריכה] ספריו שתורגמו לעברית

- ילדי החלל, הוצאת ינשוף, 1962 (אין שם המתרגם).
- התהומונים
- יומו של השלושרגל, הוצאת ספריית פועלים, מועדון ישראלי לתרבות, 1980 בתרגום ורדי בן-יעקב.

מקור: http://he.wikipedia.org../../../%D7%92/27/%D7%95/%D7%92%27%D7%95%D7%9F_%D7%95%D7%99%D7%A0%D7%93%D7%94%D7%9D.html

קטגוריות: סופרי מדע בדיוני | סופרים בריטים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Česky
- Cymraeg
- Deutsch
- Español
- Français
- Galego
- 日本語
- Nederlands
- Русский
- Slovenčina
- Svenska